বাংলাদেশের ঔষধ শিল্প
বর্তমানে বাংলাদেশে ওষুধ শিল্পের অভ্যন্তরীণ বাজার প্রায় ১৩ হাজার কোটি টাকার উপরে এবং আন্তর্জাতিক বাজার ৬৫০ কোটি টাকারও বেশী। এ খাতে প্রবৃদ্ধির হার প্রায় ৯ শতাংশের উপরে। দেশের বিভিন্ন অঞ্চলে বর্তমানে সরকারী তালিকাভূক্ত ২৬৯টিরও বেশী ছোট-বড় ওষুধ কারখানা ও ২৬৯টি এ্যালোপ্যাথিক ওষুধ প্রস্ততকারী বেসরকারী প্রতিষ্ঠান রয়েছে, যারা দেশের চাহিদার ৯৮ শতাংশ পূরণ করে বিশ্বের ১৬০টিরও বেশী দেশে ওষুধ রপ্তানী করে আসছে।
অত্যাবশ্যকীয় ওষুধের তালিকা
বাংলাদেশে ১৯৮২ সালের ওষুধনীতির সংশোধন করে জাতীয় ওষুধ নীতি-২০০৫ প্রণয়ন করে বাংলাদেশ সরকার। কিন্তু এ নীতিতে অত্যাবশ্যকীয় ওষুধের কোনো তালিকা ছিল না। ২০০৮ সালে ২০৯টি ওষুধকে অত্যাবশ্যকীয় হিসেবে নির্ধারণ করা হয়। কিন্তু নানামুখী চাপে ওই তালিকা বাস্তবায়ন করা সম্ভব হয়নি। ফলে ২১ বছর আগে নির্ধারিত ১১৭টি আইটেমের ওষুধই অত্যাবশ্যকীয়ের তালিকায় রয়ে গেছে। আবার এসব আইটেমের মধ্যে অর্ধেকেরও বেশি বর্তমানে অকার্যকর হয়ে গেছে।